3. ΝΟΜΟΘΕΤ. ΔΙΑΤΑΓΜΑ της 19/23 Αυγ. 1919 Περί καταθέσεως των εις το Κράτος περιερχομένων κληρονομιών κλπ. Εκυρώθη υπό του Νομ. 1961 της 28 Ιαν./12 Φεβρ. 1920 περί κυρώσεως κλπ. Άρθρον μόνον.-Τα εκ της εκκαθαρίσεως των εις το Κράτος περιερχομένων κληρονομιών, κληροδοσιών και δωρεών υπό όρον κεφάλαια ως και τα εισοδήματα αυτών, δύνανται να κατατίθενται και εις το δυνάμει του Νόμ. 1608 λειτουργούν Ταμείον Παρακαταθηκών και Δανείων, μέχρις εκπληρώσεως του όρου, δι’ ον εγένετο η κληρονομία ή η κληροδοσία ή η δωρεά. Εις το αυτό Ταμείον δύνανται να κατατεθώσι και τα ήδη παρά τη Εθνική ή άλλη τινί Τραπέζη κατατεθειμένα κεφάλαια και τα εισοδήματα αυτών, τα εκ της ως άνω αιτίας προερχόμενα, ως και παρά τω Κεντρικώ ή άλλω τινί δημοσίω ταμείω ευρισκόμενα. Τα του τρόπου της καταθέσεως και αναλήψεως των καταθέσεων, ως και η σύνταξις και η εκτέλεσις του προϋπολογισμού των κληρονομιών, κληροδοσιών και δωρεών και εν γένει πάσα άλλη λεπτομέρεια σχετική προς το λογιστικόν των κληροδοτημάτων, κανονισθήσονται δια Β.Δ/των, εκδιδομένων προτάσει των επί των Οικονομικών και επί της Γεωργίας Υπουργών. Εις τους ημετέρους επί των Οικονομικών και επί της Γεωργίας υπουργούς ανατίθεμεν την δημοσίευσιν και εκτέλεσιν του παρόντος Ν.Δ/τος, ισχύοντος από της εν τη Εφημερίδι της Κυβερνήσεως δημοσιεύσεώς του, υποβληθησομένου δε υπό την κύρωσιν της Βουλής, άμα τη συγκλήσει αυτής. 